Ronaldo om returkampen: - Det blir emosjonelt
5. mars spilles returkampen mellom de to storklubbene. Det skal foregå på Ronaldos gamle hjemmebane Old Trafford, og etter 1-1 på Santiago Bernabeu onsdag kveld er det duket for et kjempeoppgjør i Manchester. - Vi skal spille borte. Det blir en tøff kamp. Det blir fantastisk å spille der etter fire år. Det blir en emosjonell dag, sier Ronaldo til MUTV.Manchester United-manager Sir Alex Ferguson skulle til å skylde på Patrice Evra etter at han ble knust av nevnte Ronaldo i en hodeduell. Etter å ha sett TV-bildene innså han at det var lite backen kunne gjøre med det massive hodestøtet fra portugiseren. - Cristianos mål av fantastisk! Jeg var på vei til å skylde på Evra, men så så jeg det igjen og kneet hans var på samme høyde som Evras hode, sier Ferguson i et intervju BBC etter kampen. Han understreker at det var spesielt å møte sin gamle elev og se han i aksjon onsdag kveld. - Det var mye følelser. Han var en stor spiller for oss, og når Cristiano får ballen så sitter man egentlig bare å håper, fortsetter Ferguson.Real Madrid-manager Jose Mourinho og Ferguson var ifølge hjemmelagets offisielle Twitter-konto i samtaler før avspark. - Ferguson og jeg var sammen i garderoben før kampen, men vi snakket ikke om taktikk, forsikrer Mourinho. United-sjefen var også full av lovord om sin egen målscorer Danny Welbeck som spilte en kjempekamp for rødtrøyene. - Han har gjort det fantastisk bra. Han er ung. Sjansene han skapte viser at han er vanskelig å håndtere, sier Ferguson på pressekonferansen. Uniteds sisteskanse David de Gea hadde også en fantastisk dag på jobben, og keeperen høstet velfortjent skryt i ettertid. Den meriterte manageren tror det er 50 prosent sjanse for avansement når lagene møtes på «Drømmenes Teater». - Ja, jeg tror det. Det kommer an på hvem som scorer det første målet. Laget som scorer det første målet har en bra sjanse, sier Sir Alex.
Cristiano Ronaldo har blandede følelser før superstjernen og Real Madrid setter kursen til hans gamle hjemmebane Old Trafford om tre uker.